Hansen forteller at han har valgt å gå ut og si at han har vært samemotstander i mange år. Denne uttalelsen har sammenheng med behandlingen av Smith-utvalgets innstilling.

– Finnmark har nå en historisk mulighet som vi ikke må rote bort med intern krangel, sier Hansen.

Dette skriver Finnmarken .

– Motesak å være mot samene

Hansen skulle gjerne vært foruten mye av det som skjedde. Men han mener at det var en nødvendig prosess.

– Det var nærmest en motesak på kysten å være mot samene. Mange fornektet sin egen identitet. Samene måtte få færrest mulig rettigheter, sier Hansen.

Gylden mulighet

Hansen mener Smith utvalget gjør det viktigere enn noen gang at Finnmark står samlet.

– Enten man liker det eller ikke, er det urfolksperspektivet som har ført til Smith utvalgets innstilling. Heldigvis sier den at vi alle har rettigheter til fisken.

Hansen mener at dette er en gylden mulighet til å styrke fylkets største næring.